क’क्राझार, 26 दिसेम्बर 2020 : साननैनि हाबाफारिजों आसाम दावबायनाय हादोरनि नख’र मन्थ्रि अमित साहआ सक्रुबारखालि मोनानि समाव गुवाहाटी बरझार उरां गाथोनाव सौफैयो। बरझार उरां गाथोननिफ्राय बिथांखौ गाजा-गोमजायै बरायनाय जायो। शनिबारखालि आमिनगावआव खुंनाय मोनसे हाबाफारियाव बाहागो लानानै आसाम आरो सा-सानजा भारतनि जौगाखांनायनि सायाव गुवारै बिबुंथि लाखियो। बिथांआ बुङोदि- आसामनि जौगाखांनायाव गिबि मन्थ्रि आरो रांखान्थि मन्थ्रिनि बिहोमाया मख’जाथाव। हादोरनि जौगाखांनायाव इन्जिन हिसाबै गनायथि जादों सा-सानजा भारतआ। आसामाव गोदानै गं 11 आयेन फरायसालिमा गायसननाय जागोन। गाहाइ मन्थ्रि नरेन्द्र मडिखौ बाख्नाइनानै बिथांआ बुङोदि- गाहाइ मन्थ्रि नरेन्द्र मडिआ 6 बोसोराव 30 बार सा-सानजा दावबायदों। गाहाइ मन्थ्रिनि दैदेननायावनो बड’लेण्डआव गोजोन गाइसन जादों। आसामाव आयेन बेरेखायै हाबफैनायखौ बिजेपिआसो होबथादों।